CELEX: 62011TN0262
Language: et
Date: 2011-05-20 00:00:00
Title: Kohtuasi T-262/11: 20. mail 2011 esitatud hagi — Ellinikos Xrysos versus komisjon

23.7.2011   
            
            
               ET
            
            
               Euroopa Liidu Teataja
            
            
               C 219/18
            
         20. mail 2011 esitatud hagi — Ellinikos Xrysos versus komisjon
   (Kohtuasi T-262/11)
   2011/C 219/29
   Kohtumenetluse keel: inglise
   
      Pooled
   
   
      Hageja: Ellinikos Xrysos AE (Kifissia, Kreeka) (esindajad: advokaadid K. Adamantopoulos, E. Petritsi, E. Trova ja P. Skouris)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 23. veebruari 2011. aasta otsus juhtumi C 48/2008 (ex NN 61/2008 kohta, mis käsitleb riigiabi, mida Kreeka on andnud ettevõtjale Ellinikos Xhrysos, ja eelkõige selle otsuse artiklid 1–5;
            
         
               —
            
            
               mõista hageja poolt käesoleva menetluse raames kantud kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1)
            
            
               Esimese väite kohaselt on komisjon juhtumi faktiliste asjaolude tuvastamisel ja hindamisel teinud mitu ilmselget viga, mis on sisuliselt mõjutanud Ellinikos Xhrysosele ELTL artikli 107 lõikele 1 vastava majandusliku soodustuse andmise tingimuse kohaldamist ja tõlgendamist.
            
         
               2)
            
            
               Teise väite kohaselt on komisjon ilmselgelt rikkunud õigusnorme, kui ta kohaldas ja tõlgendas riigiabi mõiste seda osa, mis puudutab majandusliku soodustuse andmist ELTL artikli 107 lõike 1 tähenduses, kuna komisjon kohaldas vääralt või jättis kohaldamata asjassepuutuva põhimõtte — turumajandusliku investeerimise põhimõtte.
            
         
               3)
            
            
               Kolmanda väite kohaselt on komisjon mitmel korral ilmselgelt rikkunud õigusnorme, kui ta kohaldas ja tõlgendas majandusliku soodustuse andmise tingimust ELTL artikli 107 lõike 1 tähenduses, järeldades üleantud vara väidetava väärtuse küsimustes omaenda põhjendamatutele, valikulistele ja meelevaldsetele argumentidele viidates, et tegu on majandusliku soodustusega.
            
         
               4)
            
            
               Neljanda väite kohaselt on komisjon mitmel korral ilmselgelt rikkunud õigusnorme, kui ta kohaldas ja tõlgendas majandusliku soodustuse andmise tingimust ELTL artikli 107 lõike 1 tähenduses, kuna ta leidis ekslikult, et väidetav maksuvabastus Ellinikos Xhrysose kasuks kujutab endast majanduslikku soodustust.
            
         
               5)
            
            
               Viienda väite kohaselt on komisjon rikkunud olulisi menetlusnorme ja kuritarvitanud võimu, rikkudes seega oma kohustust uurida juhtumit hoolikalt ja erapooletult.